Diku ble opprettet høsten 2018. Diku var underlagt Kunnskapsdepartementet og var et resultat av en fusjon mellom Senter for internasjonalisering av utdanning, Norgesuniversitetet og Program for kunstnerisk utviklingsarbeid. Direktoratets overordnede mål var å styrke kvaliteten i norsk utdanning, og fremme utvikling og nyskaping, internasjonalt samarbeid og digitale læringsformer. Diku forvaltet tilskuddsordninger og programmer som skulle bidra til å heve kvaliteten i høyere utdanning og fagskoler.